**Reflexió**

A preprocesszorokról szóló beadandó során sok új dolgot ismertem meg a webfejlesztés hatékonyabb megközelítéséről. A feladat során megismertem a Sass, Less, Stylus és a PostCSS működését, előnyeit, hátrányait és alkalmazását. A páros munka során hatékonyan dolgoztunk, jól tudtunk együttműködni. A feladat elején közösen osztottuk fel a részeket. Vikié lett a Sass és a Less, az én feladatom pedig a Stylus és a PostCSS lett. Nehéz volt megérteni a működésüket, te több tíz oldal átkutatása után sikerült értelmes információt berakni a weboldalba. Eleinte néhány dolog nem akart működni, mint például a 2D és 3D transzformációk, de aztán sikerült megoldást találnom rá. Zenehallgatással könnyebben ment a munka, nagy motivációt adott. Ha minden működött volna megfelelően, hamarabb végezni tudtam volna, de így utólag ez nem jelent problémát. Összességében nem csak a tudásomat bővítette a beadandó feladat, hanem a csapatmunkában és a közös problémamegoldásban is fejlődtem. Érdekes volt látni mire is jók a CSS preprocesszorok, már várom hogy megtanuljam alkalmazni is őket.